Sabinet | Volume 114, Issue 3245
Volume 114, Issue 3245, 2011
Die Kerkblad - Volume 114, Issue 3245, April 2011
Volume 114, Issue 3245, April 2011
'n Materialistiese lewensinstelling : van die redakteur
Die jaarlikse begroting is in Februarie 2011 deur die Minister van Finansies aan die parlement voorgehou. Een deurlopende draad deur die begroting is dat dit gegaan het om welvaartskepping en voorspoed vir die burgers van die land. Ons mag ons verheug in die welvaart en finansiële suksesse en vooruitgang. Die gelowige sien daarin die versorgende hand van God die Vader. Gelowiges moet egter waaksaam wees dat hulle balans behou tussen geestelike en materiële dinge en waak teen 'n materialistiese lewensinstelling.
Is dit die volle waarheid? : briewe
Ek verwys na Die Kerkblad van Februarie 2011. Watter heerlike waarheid: die volharding van die gelowiges, of miskien moet ons liewer sê, God se instandhouding van sy kinders tot die einde toe!
Wêreldgelykvormigheid en wêreldvermyding : briewe
Author Ben Jager
Ek het met belangstelling die artikel van prof. GJC Jordaan in Die Kerkblad van Februarie 2011 gelees oor "Wêreldgelykvormigheid en Wêreldvermyding". In die artikel behandel hy die stelling "Om te oorleef, moet die kerk bereid wees om sy geloof by die denke van ons tyd aan te pas." En as "bewys" hiervoor word die groot getalle jongmense wat die kerk verlaat, dan opgehaal. Heel vakkundig en Skrifgetrou toon hy aan waarom die bewering in beginsel nie waar kan wees nie. Prof. Jordaan behandel die problematiek soos deur hom gestel, bekwaam en insiggewend. Die insig is vir meeste deurleefde gelowiges amper vanselfsprekend, al kan hulle dit meesal nie so goed formuleer nie. Die vraag is of dié insig baie goed gebruik kan word om moderne probleme in detail aan te spreek.
Lewenskus vir 'n sterwende kerk : uit die Woord
Tekens van sterwende kerkgemeenskappe - is die GKSA nie dalk ook een nie? - en selfs van 'n hele "sterwende Christendom" in die Weste ... wie krimp nie ineen as dié skrikbeeld tot jou deurdring nie! Maar wat kan ons daaraan doen? Hoe moet ons dit stuit? Vir seker tog nie deur dit te ontken nie. Ook nie deur oppervlakkige, kosmetiese veranderings en blote "pleisters vir die siel" op te plak nie..
Die liggaamlikheid van Jesus Christus : redaksioneel
Die kerkvaders in die derde en vierde eeu na Christus het van Jesus Christus gesê: vere homo, vere deus. Ware mens en ware God. Dit is wat ons in die Nederlandse Geloofsbelydenis (Art. 19) en die Heidelbergse Kategismus (Sondag 6) bely. Albei fasette van Christus, sy goddelikheid en sy menslikheid, is deur die loop van die eeue bevraagteken.
Die verhouding tussen genade en geloof
God se genade word nie deur die optrede van die mens beperk nie. God se genade is nie gebonde aan menslike voorwaardes nie. Daarvan skryf Paulus in Romeine 11:29: "As God eenmaal aan mense sy genadegawes geskenk en hulle geroep het, trek Hy dit nooit weer terug nie" (kyk ook Num. 23:19; Hos. 13:14; Mal. 3:6). God wat die goeie werk in die gelowige begin, sal dit ook end-uit voer (Fil. 1:6; 2:13). God bewaar die gelowige uit genade dwarsdeur die storm van die sonde en die kwaad heen. Niks of niemand kan daar iets aan afdoen nie (Joh. 10:29). Dit spoor die gelowige aan tot geloofsvolharding.
Bevryding : brandpunt
Die keuse van onderwerp vir hierdie Kerkbladuitgawe is besonder aktueel: Bevry van ... Verskillende outeurs ontgin hierdie ryk onderwerp uit 'n verskeidenheid hoeke. Dis 'n omvattende saak binne die Christelike lewe wat ons aandag behoort te verdien, juis omdat bevryding soveel kante het wat aandag moet geniet.
Bevry van ... onsekerheid : fokusartikel
Author K.A. (Anton) Janse Van Rensburg
"Die antwoord, my vriend, verwaai in die wind" - so het Bob Dylan in die sestigerjare sy protesliedjie gesing. Die eenvoudige liedjie het êrens 'n snaar in mense se harte raakgeboor, want baie het al probeer uitvind wat die vraag is waarop Bob Dylan 'n antwoord soek. 'n Koue wind huil om jou hart as jy Koos du Plessis se lirieke hoor: "Swerwers sonder rigting, soekers wat nooit vind - eindelik is almal maar net kinders van die wind."
Bevry van ... sorge : fokusartikel
Sommige noem dit sorge, ander noem dit bekommernis en veral jongmense praat van "stress". In die wedloop van die lewe is daar dinge wat jou deelname kan verhinder - dinge wat jou kan pootjie sodat jy nie voluit kan hardloop nie (Heb. 12). Bekommernis kan so 'n verstrengeling in jou lewe wees. Dit gryp jou vas, dit trek jou aandag van die wenpaal af en dit frustreer. Bekommernis is gevaarlik, want dit kan die vuurvlam van jou godsdiens al flouer en flouer laat brand. Jy word só vasgespin deur al jou sorge en kommer dat jy nie meer jou almagtige Vader raaksien nie. Die Bybel waarsku daarteen in die gelykenis van die saaier, waar die saad van die evangelie en geloof tussen die onkruid val. Hierdie onkruid kan jou lewe vol bekommernis wees wat die saad geleidelik versmoor (Matt. 13).
Bevry van ... angs (vrees) : fokusartikel
Daar is soveel dinge waarvoor ons bang kan wees. Die Bybel (Pred. 2:14) het ons immers al geleer dat geen mens moeilikheid, ongeluk, teenspoed, hartseer of die dood kan vryspring nie. Soms het ons vrees 'n baie spesifieke naam en rede. Ander kere is dit asof ons keel sommer net wil toetrek en ons paniekerig voel ... sonder dat ons ons vinger op die oorsaak kan lê. Meeste van die tyd het ons nie 'n keuse in wat oor ons kom nie, maar 'n gelowige het altyd 'n keuse in hoe hy/sy op gebeure wil of kan reageer.
Bevry van ... smart : fokusartikel
Smart hang nou saam met teleurstelling, verlies of verlange na iets of iemand. Daar is verskillende soorte smart. Wanneer 'n geliefde van jou dood is, dan beleef jy rousmart. Wanneer jou besigheid waarin jy al jou kragte ingesit het, misluk, dan beleef jy ook intense smart wat saamhang met teleurstelling, worsteling en 'n gevoel van onbekwaamheid. Wanneer iemand 'n lewensmaat begeer en nie kry nie, kan daar ook smart in sy/haar hart leef. Smart en treur gaan dus ook hand aan hand. Dit gaan ook saam met magteloosheid.
Bevry van ... persoonlike skuld : fokusartikel
Source: Die Kerkblad 114, pp 20 –22 (2011)
Wanneer gedink en gepraat word oor die bevryding van persoonlike skuld, is die gedagterigting gewoonlik: sonde » skuld » sondebelydenis » vergiffenis (= bevryding).
Bevry van ... die oordeel van God : fokusartikel
Author Deon Lartz
Bevry van die oordeel van God omdat ek dag vir dag die Wet van God oortree, en dit uit genade ... dit is om na die hart van die evangelie te kyk, want Jakobus 2:10 leer ons: "Want wie die hele wet onderhou, maar in een opsig struikel, het aan almal skuldig geword".
Geloof ... en oorlog : diskussie
Author Chris De Beer
Skeptici is lief daarvoor om Christenskap en geloof in die algemeen te blameer vir die geweldsdade wat al in die naam van God geregverdig is. Die kruistogte en die konflik tussen die Katolieke en Protestante in sekere dele van Ierland word dikwels as voorbeelde voorgehou.
Van kerke en dorpe, Jan Hoevers : boekbespreking
Die skrywer van die boek Van Kerke en Dorpe (2010), Jan Hoevers, is in Nederland gebore en het in 1956 na Suid-Afrika geëmigreer en het sy nuwe vaderland sy nuwe tuiste gemaak.
Die Kruiskerk Lindley en ds. SJ du Toit : gemeentebeeld
Authors: Tommie Van Vuuren and Jan Henning
Source: Die Kerkblad 114, pp 31 –33 (2011)
Die Geref. Kerk Lindley het die naweek van 15-16 Januarie 2011 hulle eeufees gevier. Op die volgende aantal bladsye word die geskiedenis van die gemeente en ander interessante gebeure rondom die feesvieringe meegedeel.
'n Tydkapsule uit 1911 : gemeentebeeld
Source: Die Kerkblad 114, pp 34 –36 (2011)
Die Geref. Kerk Lindley het die naweek van 15-16 Januarie 2011 hulle eeufees gevier. Die gemeente is in 1911 gestig as 'n Kerk onder die Kruis toe lidmate uit die Nederduits-Gereformeerde Kerk getree het onder die leiding van ds. SJ du Toit. Hierdie was ook een van die Kruiskerke wat eers in 1913, ná die afsterwe van ds. Du Toit, by die Geref. Kerke aangesluit het.
Nie tel nie - weeg! : gemeentebeeld
Op hierdie sterk punt het die rektor van die Teologiese Skool, prof. Gert Jordaan, die Saterdagaand van die feesnaweek sy groeteboodskap afgesluit. Die naweek is bygewoon deur verskeie gaste wat die een of ander verbintenis met hierdie unieke gemeente het, wat tans net uit sowat 40 lidmate bestaan. Deurgaans was die indruk dat 'n klein plattelandse gemeente tog baie kan vermag in die krag van ons Here.
Kerklike bediening in die Oos-Vrystaat : gemeentebeeld
Die eeufees van die Geref. Kerk Lindley het geleentheid gebied vir terugkyk en vorentoe kyk. Die gemeente met sy ongeveer 40 lidmate kon byna 300 oudlidmate en belangstellendes met groot toewyding, entoesiasme en keurigheid ontvang. Wie sal ooit kan meet watter invloed hierdie klein gemeente oor vyf geslagte in hierdie deel van die wêreld en landwyd gehad het? Die groot Geskiedenismaker sal alleen weet wat sy plan en doel met die gemeente was en is.